เก่ง ธชย ภูมิใจเป็นตัวแทนประเทศไทย คว้า 27 รางวัล WCOPA 2016
เคยท้อแต่ไม่เคยคิดจะเลิกเล่นดนตรี เพราะคิดว่ามันเป็นสิ่งที่มีมูลค่าที่เราถืออยู่ในมือ หนึ่งประโยคจากปากของ เก่ง ธชย ประทุมวรรณ ที่ล่าสุดคว้า 27 รางวัล จาก World Championships of Performing Arts ครั้งที่ 20 ซึ่งเจ้าตัวได้แชร์ความภูมิใจสู่ชาวไทย ผ่านทางช่อง 8 ว่า ,ช่วยเล่าให้ฟังหน่อยสำหรับคนที่ไม่รู้ ไปแข่งอะไรมา? WCOPA 2016 มันเป็นการแข่งโอลิมปิกทางด้านศิลปะ แข่งมาปีนี้เป็นปีที่ 20 แล้ว แล้วปีนี้ประเทศไทยก็ได้ถือไลเซนส์ที่จะได้คัดคนไปแข่งเป็นตัวแทนของทีมชาติไทย ปีนี้ทีมไทยที่ได้รับการคัดเลือกมีทั้งหมด 25 คนด้วยกัน ซึ่งเก่งก็เป็นหนึ่งในนั้น เราก็เอาความเป็นดนตรีไทยนี่แหละไปพรีเซนต์ แข่งอะไรบ้าง? ที่ผมลงประกวดได้เหรียญมามีทั้งหมด 19 รายการ 19 ประเภท ในแต่ละโชว์เขาจะให้โชว์แค่ 1 นาทีครับ จาก 19 แบ่งออกเป็น 10 รายการเป็นร้องเดี่ยว ใน 10 ส่วนอีก 7 รายการก็จะเป็นร้องและเล่นด้วย คนอื่นเขาจะร้องแล้วดีดเปียโน แต่ขอเก่งร้องแล้วดีดจระเข้  ได้รางวัลมาเยอะมาก? ทุกรายการที่เราลง เราได้รางวัลหมดเลย ไม่ใช่ทุกคนที่ได้แบบนี้คือผมจะบอกว่าสิ่งที่เราทำได้รางวัลหมด แต่บางคนอาจจะรู้สึกว่าได้หมดแสดงว่ามันง่ายสิ มันไม่ได้ง่ายนะ มีคนที่ไปแข่งแล้วไม่ได้ก็มี ทุกรางวัลที่ได้มามันไม่ได้ง่ายอย่างที่คิด,ได้มาทั้งหมดกี่รางวัล? 19 รางวัลที่เราแข่ง แล้วก็จะได้เหรียญนี่ (ที่คล้องคอมาวันนี้) เป็นเหรียญพิเศษของคนที่เข้าแกรนด์ไฟนอล แล้วก็มีอีกเหรียญหนึ่งเป็นเหรียญพิเศษอีกเหรียญหนึ่ง เหมือนกับเป็นคนที่มีความโดดเด่น เหรียญพิเศษอีกหนึ่งเหรียญคือสปิริตออฟทีม ซึ่งก็คือทีมชาติไทย ทีมชาติไทยได้ทั้งทีมเลย นาทีที่ประกาศผลรางวัลรู้สึกยังไง? รู้สึกดีใจครับ สะใจ เรายืนกันอยู่ในทีมของเราแล้วก็เฮกัน จริงๆ รอบแกรนด์ไฟนอลเหมือนที่บอกพอตกเป็นของชาติอื่นเราก็ไม่ได้เสียใจเพราะเรารู้สึกว่าเขาเป็นเพื่อนเรานะ ทุกคนมีดีในแบบของตน เราก็มีดีในแบบของเราดังนั้นผลตัดสินเป็นแบบไหนก็แล้วแต่กรรมการซึ่งก็ไม่ได้หมายความว่าเราเป็นที่ 5 (ผ่านเข้าไป 5 ประเทศ) เราอาจจะเป็นที่ 2 ก็ได้ เพราะเขาเอาที่ 1 แค่คนเดียว แต่พอวันถัดมาหลังจากที่สรุปแกรนด์ไฟนอลเขาก็จะมีประกาศเหรียญแยกประเภทอย่างที่บอก วันประกาศเหรียญนี่แหละเป็นวันของความสะใจ มันจะมีอยู่ช่วงหนึ่งที่ไทยแลนด์ ธชย แล้วผมก็กำลังจะลงจากเวทีก็ไทยแลนด์ ธชย อีก คนอื่นๆ เขาก็เฮกัน,ร้องไห้? มีรอบเซมิไฟนอล เครียด เหมือนทุกอย่างมันพัง เราคาดหวังว่าเราจะไปร้อง เราสู้เขาได้ กำลังจะแต่งตัวเพื่อไปแข่งรอบเซมิก็คุยกับเพื่อนว่าไม่ไหวแล้ว มันเฟลไปไหมเลย จนโค้ชเขาบอกว่าให้คิดใหม่นะ ถ้าเกิดร้องอย่างเดียวเราต้องไปแข่งกับฟิลิปปินส์นะแล้วมันต่างอะไรกันเขาร้องดีโชว์พลัง เราร้องเก่งเราก็ต้องไปชนเขาอยู่ดี ดีแค่ไหนที่เราเข้าร้องแล้วเล่นดนตรีไทยไปด้วยมันไม่มีใครทำ โค้ชเขาบอกว่าทำให้ดีที่สุดก้แล้วกัน มันก็กลายเป็นว่าพอเราไม่คาดหวัง ทำให้เต็มที่ จนมารอบไฟนอลครับ  ก่อนจะมีวันนี้? ลำบากครับ เป็นครอบครัวปานกลาง ความลำบากของผมหมายถึงว่าเป้นคนที่แพ้เยอะ ถูกปฏิเสธเยอะ ไม่ว่าจะในแง่ของการประกวด หรือในแง่ของการทำเพลงต่างๆ แต่พอประสบความสำเร็จมันก็ทำให้เรารู้ว่าสิ่งที่เราตั้งใจไว้มันสำคัญ บางทีเราฟังเสียงคนอื่นมากเกินไป จนลืมว่าเสียงข้างในเราต้องการอะไร เคยคิดท้อแต่ไม่เคยคิดจะเลิกเล่นดนตรีเพราะคิดว่ามันเป็นสิ่งที่มีมูลค่าที่ถืออยู่ในมือ.
เคยท้อแต่ไม่เคยคิดจะเลิกเล่นดนตรี เพราะคิดว่ามันเป็นสิ่งที่มีมูลค่าที่เราถืออยู่ในมือ หนึ่งประโยคจากปากของ เก่ง ธชย ประทุมวรรณ ที่ล่าสุดคว้า 27 รางวัล จาก World Championships of Performing Arts ครั้งที่ 20 
เก่ง,เก่ง ธชย,ธชย ประทุมวรรณ,เก่ง เดอะว๊อยซ์,World Championships of Performing Arts,เก่ง ธชย ไปแข่งดนตรี,โอลิมปิกทางด้านศิลปะ,ข่าว,ข่าวบันเทิง,ไทยรัฐออนไลน์